## Príloha č. 10 Prioritná os 1 - Špecifický cieľ 3: Implementovať správny a transparentný systém riadenia, kontroly a auditu EŠIF

Základným poznatkom vo vzťahu k posudzovaniu efektívnosti a účinnosti riadenia, implementácie, kontroly a auditu OP TP je, že OP TP je len finančným nástrojom na zabezpečenie týchto oblastí na národnej úrovni. V praxi to znamená, že aktivity OP TP v zásade reagujú na požiadavky oprávnených subjektov zodpovedných za riadenie, implementáciu, kontrolu a audit, konkrétne CKO a ÚV SR (od 15.5.2016), MIRRI (od 1.10.2020) CO a OA.

Efektívnosť (hospodárnosť) a účinnosť implementácie OP TP je preto determinovaná kvalitou vnútorného systému riadenia a celkovým prístupom k riadeniu subjektov EŠIF. Zvýšenie kvality implementácie OP TP je priamo závislé na kvalite strategického riadenia EŠIF a odborných schopnostiach zodpovedných orgánov. Z tohto dôvodu je kľúčovým faktorom efektívnosti a účinnosti využívanie prostriedkov TP (v rámci OP TP) na zabezpečovanie dodávok externej expertnej podpory pri riadení, monitorovaní, hodnotení, informovaní a komunikácii, budovaní sietí, riešení podaní a podnetov, kontroly a auditu EŠIF prostredníctvom expertnej podpory.

Na zvýšenie kvality v oblasti efektívneho a účinného riadenia politiky súdržnosti budú v určitých oblastiach realizované aj činnosti zamerané na špecifické odborné témy prostredníctvom externých expertných služieb. Externé expertné služby nebudú nahrádzať rutinné činnosti subjektov zapojených do riadenia, kontroly a auditu EŠIF, ale budú flexibilným a efektívnym spôsobom zabezpečovať potreby jednotlivých subjektov pri riešení špecifických odborných úloh, ktoré nebude možné vyriešiť prostredníctvom interných kapacít (napr. hodnotenia, štúdie, analýzy, expertízy, zber a vyhodnocovanie dát, prieskumy, štatistické zisťovania, právne služby, metodická podpora a pod.). Jednotlivé aktivity budú nastavené tak, aby zabezpečovali maximálnu podporu v riadenia, kontroly a auditu EŠIF s cieľom minimalizovať administratívnu záťaž RO, SORO a AK prijímateľov.

Externá expertná podpora bude využívaná pri príprave tvorby a aktualizácii strategických a metodických dokumentov, analýz, hodnotení, benchmarkov, odborných stanovísk a konzultácií relevantných pre jednotlivé vysoko špecifické oblasti riadenia, implementácie a hodnotenia OP, príprave budúceho PO, vrátane plnenia a vyhodnocovania ex ante kondicionalít, organizovaní a zabezpečovaní technickej podpory rokovania pracovných skupín, komisií a výborov. Zabezpečením efektívneho využívania odborníkov na špecializované činnosti ako sú projektové riadenie, finančné riadenie, verejné obstarávanie je možné dosiahnuť minimalizáciu zistení a tým priamo zvyšovať absorpčnú schopnosť operačných programov v novom PO.

### Výsledky

Očakávaným výsledkom realizácie konkrétnych opatrení zameraných na dosiahnutie ŠC 3 bude:

1. vyššia kvalita a efektívnosť riadenia EŠIF
2. lepšie výsledky implementácie EŠIF a OP TP
3. vyššia plynulosť čerpania EŠIF počas celého PO, ktorá eliminuje enormné nápory na ľudské zdroje v závere PO
4. vyššia kvalita a efektívnosť finančného riadenia, kontroly a auditu EŠIF
5. pripravené strategické, analytické a koncepčné dokumenty na využívanie finančných prostriedkov v rámci politiky súdržnosti EÚ na PO po roku 2020

Oprávnené aktivity

Opis typu a príklady aktivít

Uvedený špecifický cieľ bude napĺňaný prostredníctvom podpory aktivít zameraných najmä na:

1. Činnosti spojené s realizáciou Rady CKO, Monitorovacími výbormi, zasadnutiami pracovných skupín EŠIF
2. Podporu realizácie verejnej regionálnej siete pre kontaktné miesta príslušných RO a komunikačných kanálov pre verejnosť a AK prijímateľov
3. Implementáciu systému manažérstva kvality pre subjekty EŠIF
4. Riešenie korupcie a boj proti podvodom
5. Hodnotenia, analýzy, štúdie a expertízne posúdenia
6. Konzultačné, poradenské a právne služby
7. Služby zamerané na zabezpečenie výkonu auditov a kontrol
8. Služby so zameraním na zabezpečenie IS, technickej a administratívnej podpory
9. Zber a spracovanie dát, prieskumy, štatistické zisťovanie
10. ***Činnosti spojené s realizáciou Rady CKO, Monitorovacími výbormi, zasadnutiami pracovných skupín EŠIF***

Dostupnými nástrojmi na včasnú identifikáciu problémov a ich systematické riešenie budú pracovné skupiny, výbory a iné platformy, ktoré vytvárajú priestor na odbornú komunikáciu medzi hlavnými aktérmi. Tematické zameranie pracovných skupín, výborov a platforiem bude prepojené na hlavné činnosti (ciele) CKO a ÚV SR od 15.5.2016, MIRRI (od 1.10.2020) s podporou RO OP TP v rámci riadenia EŠIF a aktivity budú sústredené na využitie praktických skúseností pre efektívne fungovanie pracovných skupín a komisií v oblasti oprávnenosti, hodnotenia, informovania a komunikácie, podpory horizontálnych princípov.

Na základe analýzy potrieb a aktuálneho vývoja v oblasti legislatívy SR a EÚ budú vytvorené pracovné skupiny, výbory a pracovné skupiny s cieľom metodicky pokryť oblasti, ktoré boli identifikované ako nedostatočné ako je oblasť verejného obstarávania, nezrovnalostí, priebežného hodnotenia, monitorovania a vyhodnocovania ukazovateľov, kontroly, zabezpečenie koordinácie synergických účinkov medzi EŠIF navzájom a medzi EŠIF a inými nástrojmi podpory EÚ a SR, horizontálnych princípov a pod. Zároveň bude zabezpečená efektívna koordinácia z centrálnej úrovne vo vzťahu k RO a SORO v rámci systému riadenia EŠIF s cieľom zabezpečenia efektívnej a účinnej implementácie operačných programov.

V pracovných skupinách, výboroch a platformách budú mať zastúpenie CKO a ÚV SR (od 15.5.2016), MIRRI (od 1.10.2020), všetky RO a SORO prostredníctvom svojich zástupcov. Členmi budú tiež v relevantných prípadoch zástupcovia z mimovládneho sektora a občianskej spoločnosti, akademickej obce a výskumných inštitúcií s odbornou skúsenosťou, zástupcovia regionálnych a miestnych samospráv, podnikateľských a odborových zväzov.

Úlohou pracovných skupín, výborov a platforiem bude reflektovať na vývoj v oblasti realizácie EŠIF, zaujímať stanoviská a poskytovať riešenia a odporúčania v oblasti implementácie EŠIF.

Vo vzťahu k horizontálnym princípom budú podporené aktivity spojené s prípravou a zabezpečením zasadnutí pracovných skupín a konzultačných pracovných skupín pre horizontálne princípy.

1. ***Podpora realizácie verejnej regionálnej siete pre kontaktné miesta príslušných RO a komunikačných kanálov pre verejnosť a AK prijímateľov***

Za účelom zefektívnenia koordinácie EŠIF a zabezpečenia princípu partnerstva bude vytvorená podpora intenzívnej spolupráce s jednotlivými RO a SORO zodpovednými za príslušné OP prostredníctvom verejnej regionálnej siete pre kontaktné miesta príslušných RO a komunikačných kanálov pre verejnosť a prijímateľov. Úlohou[[1]](#footnote-1) verejnej regionálnej siete pre kontaktné miesta príslušných RO a komunikačných kanálov pre verejnosť a AK prijímateľov bude najmä:

* konzultovať relevantné dokumenty príslušného OP z hľadiska implementácie projektov AK prijímateľov,
* konzultovať akékoľvek problémy a otázky v súvislosti s implementáciou projektov v príslušnom OP s AK prijímateľov,
* zúčastňovať sa a spolupracovať pri vzdelávacích a informačných aktivitách organizovaných CKO (do 31.5.2016) a ÚV SR (od 15.5.2016), MIRRI (od 1.10.2020) a príslušným RO v súvislosti s implementáciou EŠIF a/alebo príslušného OP,
* poskytovať informačný servis zo zasadnutí pracovných skupín,
* poskytovanie spätnej väzby zo strany AK prijímateľov pre CKO a ÚV SR (od 15.5.2016), MIRRI (od 1.10.2020) a RO a podávať návrhy na zefektívnenie systému riadenia a implementácie EŠIF a/alebo OP

1. ***Implementácia systému manažérstva kvality pre subjekty EŠIF***

Dosiahnutie cieľov stratégie OP TP a úspešnosť ich implementácie v prostredí EŠIF bude vyžadovať venovanie pozornosti nie len nastavovaniu transparentného a regulačného prostredia EŠIF zo strany CKO a ÚV SR (od 15.5.2016)/MIRRI (od 1.10.2020) s podporou RO OP TP, ale rovnako aj zvyšovaniu kvality poskytovaných služieb z TP pre RO spolu so znižovaním výdavkov na tieto služby. Jedným zo strategických cieľov zvyšovania efektívnosti a kvality práce CKO a ÚV SR (od 15.5.2016)/MIRRI (od 1.10.2020) a RO a zvyšovania ich ratingu bude podpora budovania systémov manažérstva kvality na všetkých subjektoch EŠIF implementáciou modelu CAF[[2]](#footnote-2)s cieľom:

* Zaviesť princípy komplexného manažérstva kvality do štruktúry subjektov EŠIF, metodicky viesť RO pri porozumení a aplikácii samohodnotenia vo fáze prechodu od systému plánovania a výkonu k plne integrovanému cyklu PDCA (plánuj – realizuj – kontroluj – zlepšuj),
* Podporovať samohodnotenie subjektov EŠIF s cieľom získať štruktúrovaný obraz RO a následne námety k zlepšovacím činnostiam,
* Pôsobiť ako premostenie rôznych modelov používaných v manažérstve kvality,
* Podporovať bench learning medzi subjektmi EŠIF.

Implementácia systému manažérstva kvality pre subjekty EŠIF zvýši kvalitu riadenia EŠIF a bude predstavovať prvok neustáleho zlepšovania kvality CKO a ÚV SR (od 15.5.2016)/ MIRRI (od 1.10.2020) a RO v PO 2014-2020.

1. ***Riešenie korupcie a boj proti podvodom***

Implementácia opatrení na boj proti podvodom bude predstavovať súbor opatrení priamo nadväzujúcich na Strategický plán boja proti korupcii v Slovenskej republike, schválený uznesením vlády SR č. 517 z 10. augusta 2011. Cieľom je realizovať opatrenia, ktoré je možné v rámci existujúcej právnej úpravy zaviesť do praxe pri rozhodovaní o využívaní zdrojov z EŠIF a tak obmedziť priestor pre korupciu a podvodné správanie. Opatrenia prispejú k zvýšeniu kvality implementácie EŠIF posilnením úlohy partnerov a občianskej spoločnosti, čo má potenciál vniesť viac transparentnosti a dôvery pri poskytovaní pomoci z týchto zdrojov.

Kľúčovým bodom bude prijatie opatrení na strane aktérov verejnej moci ako aj na strane tretieho sektora, aby konštruktívnym dialógom a presadzovaním konkrétnych návrhov pretavili navrhované opatrenia CKO do praxe. Opatrenia majú za cieľ riešiť špecifické oblasti kontroly a riadenia EŠIF, ktoré nebudú zabezpečované prostredníctvom OP EVS. Ide o zameranie podpory zo strany CKO na oblasti upravené v Systéme riadenia EŠIF. Viaceré opatrenia sú súčasťou iných typov aktivít, pričom pre oblasť korupcie a boja proti podvodom je vhodné osobitne uviesť podporu v oblastiach ako je:

* Zvýšenie spolupráce subjektov štátnej správy participujúcich v oblasti verejného obstarávania a kontroly hospodárskej súťaže (prostredníctvom uzavretia Dohody o spolupráci s PMÚ, Dohody o spolupráci s ÚVO, zapojenia ÚVO a PMÚ v rámci Koordinačného výboru pre spoluprácu pri kontrole verejného obstarávania a ich aktívnym zapojením do procesov za účelom zabezpečenia správneho výkonu a kontroly VO a ochrany čestnej hospodárskej súťaže)
* Realizácia plánu informačných a vzdelávacích aktivít v oblasti boja proti korupcii a podvodom, a ochrany finančných záujmov EÚ (priebežné poskytovanie školení zo strany NAKA, OCKÚ OLAF zameraných na ochranu finančných záujmov EÚ, odhaľovanie korupcie a podvodov)
* Podpora projektov proti podvodom/proti korupcii vykonávaných MVO a vo všeobecnosti občianskou spoločnosťou (vyhlasovanie výziev v rámci OPTP na podporu projektov tretieho sektora, ktoré by napomohli zvýšeniu transparentnosti a efektívnosti vynakladania fondov v podobe návrhov konkrétnych riešení zameraných najmä na zvýšenie aktívneho dohľadu zástupcov občianskej spoločnosti - ,,watchdog“, analýzu dostupných dát a poskytovanie údajov pre širokú verejnosť o spôsoboch nakladania s prostriedkami EÚ, inovatívne riešenia pre oblasť zvýšenia transparentnosti z prostredia MVO a pod. )
* Podpora systémov ako napr. Arachne zameraných na boj proti korupcii, podvodom a riešeniu konfliktu záujmov
* Identifikovanie rizík z pohľadu podozrenia z možného netransparentného  a korupčného konania „red flags
* Pilotné projekty pre pakty integrity.

1. ***Hodnotenia, analýzy, štúdie a expertízne posúdenia***

Základnou výzvou je nastavenie systému hodnotenia tak, aby sa na jednej strane orientovalo na strategické témy/oblasti politiky súdržnosti a zároveň flexibilne reagovalo na potreby útvarov zodpovedných za riadenie, implementáciu EŠIF. Z tohto dôvodu budú podrobne analyzované požiadavky na výstupy hodnotenia vo väzbe na programový cyklus a zabezpečenie kvalitného riadenia a implementáciu EŠIF. Hodnotenie sa stane súčasťou riadenia a implementácie EŠIF a úlohou CKO a ÚV SR (od 15.5.2016), MIRRI (od 1.10.2020) s podporou RO OP TP bude zvýšenie informovanosti o praktickom využití hodnotenia realizácii EŠIF.

Analýzy, štúdie, ex ante, ex post hodnotenia a expertízne posúdenia budú prirodzenou súčasťou efektívneho a účinného riadenia, implementácie, kontroly a auditu EŠIF. Z tohto dôvodu budú do procesu využívania externej expertnej podpory aktívne zapojení zástupcovia akademickej obce a výskumných inštitúcií s odbornou skúsenosťou, zástupcovia centra excelentnosti v rámci EÚ, analytické útvary, ako aj ďalšie inštitúcie. Takýto prístup by mal zabezpečiť nielen tematickú a obsahovú relevantnosť, ale aj ich prepojenie na proces riadenia, implementácie, kontroly a auditu z časového hľadiska. Informácie získané prostredníctvom analýz, štúdií a expertíznych posúdení budú slúžiť konkrétnemu účelu, konkrétnym útvarom a poskytnú pridanú hodnotu v určitom čase.

1. ***Konzultačné, poradenské a právne služby***

Zabezpečenie komplexných konzultačných a poradenských služieb zvýši kvalitu a účinnosť riadenia, monitorovania, hodnotenia, informovania a komunikácie, budovanie sietí, riešenia podaní a podnetov,, kontroly a auditu EŠIF pre efektívne nastavenie programovania, organizačného zabezpečenia implementácie EŠIF, metodickej podpory prípravy riadiacej a implementačnej dokumentácie, externého socioekonomického, environmentálneho a inžinierského poradenstva pre subjekty EŠIF.

Zabezpečenie komplexných právnych služieb pre subjekty EŠIF zvýši kvalitu a účinnosť riadenia, implementácie, kontroly a auditu EŠIF a zabezpečí efektívnu podporu opatrení príslušného OP v súvislosti s realizáciou náročných alebo problémových projektov a/alebo v súvislosti s relevantnosťou uzatvárania dodávateľsko-odberateľských vzťahov, vypracovaním právnych analýz, stanovísk, odporúčaní v právnych veciach pri implementácii projektov príslušného OP, ktoré vyplývajú z riešenia sporných vecí súvisiacich s realizáciu EŠIF, vypracovaní zmluvnej agendy súvisiacej s poskytovaním finančnej pomoci z EŠIF, konzultačnou činnosťou v súvislosti s komunikáciou legislatívnych odkazov EÚ, riešením občianskych a trestných konaní súvisiacich s poskytovaním finančnej pomoci EŠIF a zastupovaním subjektov EŠIF pred slovenskými a európskymi inštitúciami.

1. ***Služby zamerané na zabezpečenie výkonu auditov a kontrol***

S cieľom zvyšovania účinnosti kontroly a auditu bude CO a OA využívať aj odborné poradenstvo a konzultácie externej expertnej podpory, najmä v súvislosti so spracovaním metódy hodnotenia rizík, plánovania a výkonu certifikačných overovaní na jednotlivých úrovniach, výkonu auditu vrátane metodickej a reportovacej podpory.

V prípade potreby budú zabezpečované špecifické externé audity pre subjekty EŠIF (napr. účtovný audit, právny audit) na jednotlivých úrovniach finančného riadenia a zabezpečovaná asistencia pri vypracovaní odborných stanovísk a odpočtov k auditným zisteniam (vládny audit, audit EK, audit EDA).

1. ***Služby so zameraním na zabezpečenie IS, technickej a administratívnej podpory***

Zabezpečovanie špecifických služieb ako sú preklady a tlmočenie, rekonštrukcie priestorov a zabezpečovanie spotrebného materiálu a služieb týkajúcich sa režijných výdavkov (napr. nájom priestorov a pod.).

1. ***Zber a spracovanie dát, prieskumy, štatistické zisťovanie***

Aktivita bola zrušená z dôvodu, že sa realizuje nezávisle od podpory z OP TP. Táto aktivita je realizovaná v rámci aktivít E. Hodnotenia, analýzy, štúdie a expertízne posúdenia a H. Konzultačné, poradenské a právne služby ako externá expertná podpora pre monitorovanie a hodnotenie na horizontálnej úrovni CKO. Čo sa týka zvýšenia kvality zberu štatistických údajov, prostredníctvom Štatistického úradu SR je v súčasnosti realizovaný projekt s názvom „Jednotný informačný systém štatistických údajov“ v rámci prioritnej osi 7 Operačného programu Integrovaná infraštruktúra, ktorého cieľom je vybudovať spoločnú platformu pre všetky štatistické zisťovania a zabezpečiť zdieľanie informácií medzi všetkými zložkami Národného štatistického systému.

1. Kompetencie RO zodpovedného za príslušný OP sa budú odvíjať od ustanovení Systému riadenia EŠIF na programové obdobie 2014-2020 a usmernení CKO. [↑](#footnote-ref-1)
2. Model CAF (The Common Assessment Framework) je spoločný systém hodnotenia kvality a je poskytnutý organizáciám európskeho verejného sektora ako jednoduchý nástroj na aplikáciu techník manažérstva kvality, ktorého cieľom je zlepšovanie výkonnosti. Poskytuje samohodnotiaci systém koncepčne blízky hlavným nástrojom komplexného manažérstva kvality, zvlášť modelu výnimočnosti EFQM, prispôsobený organizáciám verejného sektora, berúc do úvahy ich špecifiká. [↑](#footnote-ref-2)