### Príloha č. 8 Prioritná os 1 - Špecifický cieľ 1: Zabezpečiť stabilizáciu pracovníkov subjektov zapojených do systému riadenia, kontroly a auditu EŠIF [[1]](#endnote-1)

V rámci ŠC 1 bude potrebné zabezpečiť stabilizáciu pracovníkov zapojených do systému riadenia, kontroly a auditu ĚSIF. Stabilizácia bude zabezpečená zavedením transparentného, spravodlivého a motivačného systému hodnotenia, odmeňovania a vzdelávania na základe stratégie riadenia AK, ku ktorej vytvoreniu pristúpilo CKO na základe posilnenia svojich kompetencií a tiež odporúčaní z „Analýzy AK“.

Výrazným posilnením centrálnej regulácie a kompetencií v rámci EŠIF bude za implementáciu jednotnej stratégie riadenia AK zodpovedné CKO.

V porovnaní so súčasným obdobím, bude stratégia riadenia AK EŠIF spočívať v prechode od decentralizovaného riadenia AK ku centralizovanému koncepčnému prístupu k personálnej politike.

Stratégiu riadenia AK bude zameraná najmä na tieto oblasti:

* vytvorenie štandardizovaných pozícii
* definovanie kvalifikačných predpokladov
* zavedenie transparentného systému vykazovania práce
* jednotný systém hodnotenia výkonnosti a odmeňovania AK
* vzdelávanie AK

V zmysle zákona č. 171/2016 Z.z. prechádzajú pôsobnosti v oblasti koordinácie využívania finančných prostriedkov z fondov Európskej únie z Úradu vlády Slovenskej republiky na Úrad podpredsedu vlády Slovenskej republiky pre investície a informatizáciu od 1. 6. 2016.

V nadväznosti na organizačnú zmenu došlo k oddeleniu činností v oblastiach stratégie riadenia a vzdelávania administratívnych kapacít od 15. 5. 2016 od centrálneho koordinačného orgánu. Tieto činnosti naďalej zabezpečoval ÚV SR.

V súlade s prijatým zákonom č. 134/2020 Z. z. v znení účinnom od 1. 10. 2020 ako aj s uznesením vlády SR č. 355/2020 zo dňa 4. 6. 2020 dochádza, s cieľom optimalizácie implementačnej štruktúry a centralizácie jednotlivých orgánov pri poskytovaní finančných prostriedkov z fondov EÚ, k presunu kompetencií v oblasti agendy administratívnych kapacít európskych štrukturálnych a investičných fondov na MIRRI SR.

Zadefinovanie *štandardizovaných pracovných pozícií* a ich kompetencií je základnou podmienkou pre špecifikáciu *kvalifikačných predpokladov, zavedenie transparentného systému vykazovania práce* a jednotný *systému hodnotenia a odmeňovania AK.*

Zavedením uvedenej stratégie sa vytvorí základný predpoklad pre zníženie fluktuácie a zabezpečenie dostatočných, stabilných a kvalitných AK (ďalej aj ,,DSK AK“). DSK AK zabezpečia plynulú realizáciu a účinnú koordináciu EŠIF s cieľom maximalizovať prínosy jednotlivých OP pre spoločnosť, vrátane finančného riadenia, kontroly a auditu EŠIF.

Významnou mierou k zabezpečeniu stratégie riadenia AK prispeje *zapojenie a posilnenie AK osobných úradov (ďalej aj ,,OÚ“)* jednotlivých oprávnených prijímateľov. Určené AK OÚ sa budú špecializovať len na potreby AK EŠIF, a budú zabezpečovať samostatne, alebo na základe požiadaviek príslušného subjektu činnosti ako napr. výber, prijímanie AK, výstupné pohovory, zverejňovanie voľných pracovných pozícii v centrálnom systéme, resp. vyhľadávanie vhodných AK a pod..

Vzhľadom na vysoký stupeň decentralizácie riadenia AK EŠIF, doteraz nebol vytvorený spoločný rámec pre rozvoj AK zapojených do riadenia, implementácie, kontroly a auditu EŠIF. *Prostredníctvom stratégie riadenia AK bude zabezpečený strategický a konzistentný prístup ku vzdelávaniu AK*, ktorý zabezpečí porovnateľnú odbornú prípravu pre zamestnancov vykonávajúcich rovnaké činnosti.

Proces vzdelávania je potrebné chápať ako integrálnu súčasť stratégie riadenia AK EŠIF a významný nástroj na plnenie jej cieľov. Z tohto dôvodu je špecifický cieľ zameraný aj na zabezpečenie kvalitných pracovných síl prostredníctvom zavedenia metodiky, systému a nástrojov pre vzdelávanie AK EŠIF v štátnozamestnaneckom pomere a AK vo verejnej službe, formulovanie návrhov na úpravu právnych noriem v oblasti vzdelávania a definovanie pravidiel pre RO k využívaniu prostriedkov technickej pomoci na posilnenie AK príslušného RO a SORO. Dôraz na kvalitu AK okrem iného podporí samostatnosť vo vykonávaní jednotlivých procesov a zabezpečí optimalizáciu pracovného výkonu zamestnancov, čo sa v konečnom dôsledku pozitívne odzrkadlí v implementácii EŠIF.

Vzdelávanie AK EŠIF z prostriedkov OP TP bude realizované v dvoch rovinách:

* Centrálny plán vzdelávania
* Špecifické vzdelávanie AK

*Centrálny plán vzdelávania AK EŠIF* bude riadený a koordinovaný na národnej úrovni prostredníctvom ÚV SR(do 30. 9. 2020)/MIRRI SR (od 1. 10. 2020) ako gestora centrálneho plánu vzdelávania. Celková zodpovednosť za vzdelávania AK EŠIF ostane naďalej v kompetencii RO a SORO. V porovnaní s aktuálnym prístupom k vzdelávaniu, nový systém vzdelávania bude centralizovaný, bude obsahovať obligatórne prvky a bude posilňovať systémový a kontinuálny prístup k vzdelávaniu AK EŠIF.

Tvorbe centrálneho plánu vzdelávania AK EŠIF bude predchádzať podrobná analýza vzdelávacích potrieb. Cieľom bude získať informácie o potrebách AK vo vzťahu k zabezpečeniu ich kontinuálneho odborného rozvoja.

Kontinuálny charakter vzdelávania AK EŠIF, ktorí pôsobia v systéme riadenia, kontroly a auditu EŠIF, vytvorí priestor na prehlbovanie odbornosti a posilnenie kariérneho rastu prostredníctvom vzdelávacích modulov poskytovaných na centrálnej úrovni v kombinácii so špecifickým vzdelávaním organizovaným gestorom centrálneho plánu vzdelávania, CO, OA. Dôraz bude kladený na výmenu skúseností a riešenie praktických problémov spojených s implementáciou prostredníctvom workshopov, stáží a medzinárodných sietí.

*Špecifické vzdelávanie AK* z prostriedkov OP TP bude realizované pre definovaných oprávnených prijímateľov OP TP zapojených do riadiacej činnosti v rámci regulácie EŠIF, finančného riadenia, kontroly a auditu EŠIF. Špecifické vzdelávanie sa bude realizovať na základe aktuálnych potrieb, požiadaviek pre konkrétnu štandardizovanú pozíciu a pod.. Špecifické vzdelávanie môže v neposlednom rade plniť aj *motivačnú funkciu* pre AK.

Špecifické vzdelávanie AK jednotlivých RO bude aj naďalej zabezpečované príslušnými RO z prostriedkov TP daného OP.

Vzhľadom na fluktuáciu AK EŠIF a následnú potrebu priebežného prijímania nových AK na subjektoch EŠIF, sa *príprava nových AK* zabezpečí formou multilaterálnej spolupráce s univerzitami a financovaním voliteľných predmetov zameraných na odbornú tematiku riadenia a implementácie politiky súdržnosti.

DSK AK umožnia venovať náležitú pozornosť obsahovej stránke riadenia EŠIF a účinnej koordinácii intervencií s cieľom maximalizovať prínosy pomoci medzi CKO, OA, CO a jednotlivými RO. V rámci zvyšovania účinnosti finančného riadenia, kontroly a auditu EŠIF je ŠC 1 taktiež orientovaný na podporu budovania DSK AK pre hospodárne, efektívne, účelné a účinné fungovanie subjektov zapojených do finančného riadenia, kontroly a auditu EŠIF.

V rámci špecifického cieľa bude pozornosť venovaná obsahovej stránke riadenia EŠIF a účinnej koordinácii intervencií s cieľom maximalizovať prínosy pomoci medzi CKO, OA, CO a jednotlivými RO. Predpokladom je posilnenie koordinačnej úlohy CKO a vybudovanie DSK AK pre jej výkon. Prístup k implementácii správneho a transparentného systému regulácie EŠIF bude orientovaný na pro-aktívne riadenie, ktoré anticipuje potreby a nedostatky v implementácii. Súčasťou bude aktívna podpora tematického prepojenia intervencií (integrovaný prístup), posilnenie synergii a spolupráce relevantných subjektov. Fungovanie CKO bude zohľadňovať princípy modernej verejnej správy (učiacich sa organizácií), ktoré by mali byť presadzované pri riešení fungovania verejnej správy na Slovensku v priebehu 2014–2020.

Mechanizmus koordinácie medzi EŠIF a ostatnými nástrojmi podpory bude v podmienkach OP TP zabezpečovaný nasledovnými opatreniami na programovej a projektovej úrovni:

- zabezpečením harmonizácie právnej úpravy poskytovania podpory z EPFRV a ENRF a ostatných EŠIF v podmienkach SR, pri zohľadnení špecifík poskytovania podpory z EPFRV a ENRF;

- zabezpečením harmonizácie metodiky pre nastavenie procesov poskytovania a kontroly podpory z EŠIF v podobe Systému riadenia a kontroly;

- zabezpečením harmonizácie podmienok Systému riadenia a kontroly s úpravou samostatného systému riadenia pre EPFRV a zapracovaním spoločných mechanizmov monitorovania a zberu údajov za všetky EŠIF;

- zabezpečením vývoja a prevádzky jednotného informačného systému pre EŠIF (s výnimkou EPFRV) a jeho prepojením na samostatný informačný systém pre EPFRV s cieľom podpory implementácie jednotlivých programov a zberu a generovania potrebných dát pre účely monitorovania, hodnotenia a spoľahlivého informovania EÚ, ako aj verejnosti o využívaní finančnej podpory EÚ. Poskytovaním dát a informácií z uvedených informačných systémov (ďalej len „IS“), ako aj IS pre ostatné nástroje podpory EÚ do samostatného centrálneho IS na úrovni SR v súlade s princípmi OpenData a otvoreného vládnutia, bude zabezpečené zamedzenie dvojitého financovania operácií. Takýto centrálny IS bude obsahovať osobitný modul zabezpečujúci prevenciu dvojitého financovania operácií a gestorom tohto IS bude ÚV SR;

- aktívnou spoluprácou a usmerňovaním subjektov zapojených do poskytovania podpory EÚ pri nastavovaní podmienok poskytovania podpory na úrovni jednotlivých programov vo forme pripomienkovania hlavných dokumentov, metodickej a odbornej podpory a vytvorenia platformy pre jednotné postupy eliminácie rizík a riešenia krízových situácií. Uvedené opatrenie bude realizované povinným riadením programov vo forme plánov kontrahovania, čerpania a stavu dosahovania výsledkov, ktorých sledovanie, vyhodnocovanie, navrhovanie a koordinácia prijímania nápravných opatrení v prípade ich neplnenia, bude v gescii CKO;

- zriadením formálnej pracovnej komisie s pravidelným časovým intervalom jej zasadnutia za účelom zabezpečenia koordinácie medzi hlavnými programami EŠIF navzájom, ako aj medzi programami EŠIF a programami Európskej územnej spolupráce, resp. ostatnými nástrojmi podpory EÚ a SR. Gestorom pracovnej komisie bude podpredseda vlády SR pre investície. Členmi pracovnej komisie budú expertní zástupcovia subjektov zodpovedných za implementáciu programov EŠIF a identifikovaných nástrojov podpory EÚ a SR. Subjekty zodpovedné za implementáciu programov EŠIF budú predkladať v pravidelných časových intervaloch gestorovi pracovnej komisie časový harmonogram plánovaných výziev na predkladanie žiadostí o podporu za účelom identifikácie komplementarity s poskytovaním prostriedkov z iných nástrojov podpory EÚ a SR. Zároveň budú zasielať gestorovi pracovnej komisie jednotlivé návrhy výziev na predkladanie žiadostí na posúdenie súladu zabezpečenia komplementarity medzi ostatnými nástrojmi podpory EÚ a SR k EŠIF v identifikovaných oblastiach podpory pred ich zverejnením, tak aby nebol dotknutý plánovaný časový harmonogram zverejnenia výziev. V prípade, ak navrhované znenie výzvy na predkladanie žiadostí o podporu nebude v súlade s identifikovanou komplementaritou, bude v právomoci pracovnej komisie požiadať o príslušnú úpravu takejto výzvy. Uvedenou koordináciou sa zabezpečí aj povinná spolupráca zástupcov subjektov zodpovedných za programy EŠIF so zástupcami inštitúcií zodpovednými za implementáciu tematicky príslušných ostatných nástrojov podpory EÚ a SR nielen v procese prípravy výzvy, ale aj ďalších súvisiacich procesoch, vrátane prijímania nápravných opatrení CKO;

- prípravou informácie s pravidelným časovým intervalom na rokovanie vlády SR o uplatňovaní mechanizmov koordinácie medzi EŠIF a ostatnými nástrojmi podpory, vrátane identifikácie nedostatkov a príslušných nápravných opatrení na zlepšenie tohto mechanizmu;

- spoločnými aktivitami v oblasti informovania a publicity;

- pravidelným organizovaním školiacich aktivít, workshopov a konferencií pre zástupcov relevantných sociálno-ekonomických partnerov na národnej a regionálnej úrovni, vrátane výmeny skúseností a príkladov dobrej praxe so zahraničnými partnermi;

- koordináciou poskytovania informácií a odborného poradenstva o možnostiach financovania z EŠIF a ostatných nástrojov podpory s cieľom zabezpečenia lepšej dostupnosti informácií pre širokú verejnosť. V rámci plánovaného opatrenia bude zanalyzovaný aktuálny stav v oblasti poskytovania informácií inštitúciami, ktoré už v programovom období 2007 – 2013 pôsobia na regionálnej úrovni. Cieľom bude vytvoriť na národnej úrovni jednotné centrum poskytujúce komplexné informácie o možnostiach využívania pomoci nástrojov podpory EÚ a SR (prostredníctvom vytvorenia jednotného informačného centra, jednotnej webovej platformy a pod.) a optimálny model regionálnej siete informačných a poradenských centier, ktoré by poskytovali podporu a poradenstvo pre žiadateľov a prijímateľov EŠIF tak, aby sa dosiahla možnosť získania všetkých potrebných informácií pre žiadateľa/prijímateľa na jednom mieste. Navrhované opatrenia budú vykonávané v úzkej spolupráci zástupcov EPFRV a ENRF tak, aby bolo možné aktivity v oblasti informovanosti prepojiť naprieč všetkými EŠIF;

- stanovením kritérií pre zvýhodnenie tých žiadostí vo výberovom procese, ktoré preukážu prepojenie financovania programov EŠIF s ostatnými nástrojmi podpory v prípade vhodnosti a relevancie predmetných výziev k aktivitám podporovaných z ostatných nástrojov podpory;

- vytváraním ad hoc pracovných skupín s cieľom prijatia konkrétnych krokov na koordinovaný postup pri implementácii programov, ako aj povinnosťou zriadenia expertných pracovných skupín pod monitorovacím výborom RO za účasti zástupcov tematicky príslušných ostatných nástrojov podpory;

Výrazným posilnením centrálnej regulácie EŠIF budú kľúčovými činnosťami CKO a ÚV SR (od 15.5.2016 do 30. 9. 2020)/MIRRI SR (od 1. 10. 2020) programovanie na strategickej úrovni, riadenie a metodické usmerňovanie subjektov zapojených do implementácie EŠIF, vývoj a prevádzka IT monitorovacích systémov, monitorovanie a hodnotenie implementácie EŠIF, príprava legislatívy politiky súdržnosti, informovanie a komunikácia, budovanie sietí, sťažností. Posilnením kompetencií bude v rámci špecifického cieľa CKO:

* zodpovedné za strategické riadenie a metodickú podporu EŠIF
* gestor riadenia horizontálnych princípov a programov nadnárodnej spolupráce
* gestor uplatňovania výkonnostného rámca.

V rámci zvyšovania účinnosti finančného riadenia, kontroly a auditu EŠIF je špecifický cieľ orientovaný na podporu budovania DSK AK pre hospodárne, efektívne, účelné a účinné fungovanie subjektov zapojených do finančného riadenia, kontroly a auditu EŠIF. Cieľom je tiež podporiť spoluprácu týchto subjektov, ako aj spoluprácu subjektov zodpovedných za vydávanie rozhodnutí vo veciach porušenia finančnej disciplíny na základe zistení pri kontrole prostriedkov EŠIF a ich vymáhanie.

V oblasti finančného riadenia, kontroly a auditu pôsobia v rámci štruktúry MF SR dva nezávislé orgány, CO a OA. MF SR má v súčasnosti už vybudované dostatočne skúsené administratívne kapacity pre plnenie úloh CO a OA.

CO je dlhodobo považovaný zo strany EK a Európskeho dvora audítorov za stabilný, spoľahlivý a fungujúci prvok systému.

Na základe toho nie je v rámci programového obdobia 2014-2020 potrebné pristupovať k vytváraniu nových organizačných štruktúr, ale je potrebné posilňovať už vytvorené štruktúry CO. Efektívne fungovanie CO prispeje k zabezpečeniu komplexného systému finančného riadenia EŠIF, účinného certifikačného overovania a metodického usmerňovania subjektov zapojených do finančného riadenia EŠIF zo strany CO.

Úlohou OA bude naďalej zabezpečovať výkon audítorských činností. Uvedené činnosti bude plniť aj v spolupráci so spolupracujúcimi orgánmi OA. OA bude v oblasti kontroly a auditu okrem výkonu auditu zabezpečovať potrebnú plánovaciu, monitorovaciu a reportovaciu činnosť, zastreší metodickú činnosť a  legislatívu v oblasti auditu a kontroly. Vo vzťahu k svojim spolupracujúcim orgánom ich bude koordinovať a metodicky usmerňovať.

V rámci auditov EŠIF bude potrebné nastaviť postupy pre výkon auditu, metodiku a s tým súvisiace činnosti, ako aj zabezpečiť efektívny výkon auditov a s tým súvisiace činnosti zo strany OA a spolupracujúcich orgánov OA.

Taktiež bude potrebné zvýšiť garancie pre správnosť (hospodárnosť a účelnosť) využívania verejných zdrojov spoluprácou s Úradom pre verejné obstarávanie a posilniť súčinnosť Úradu pre verejné obstarávanie s OA v oblasti metodického riadenia a usmerňovania pre oblasť VO a pre výkon kontroly VO a vypracovať modelové riešenia pre najčastejšie porušenia zákona o VO.

V záujme ochrany finančných zdrojov EŠIF bude tiež posilnená spolupráca OA a CO s OCKÚ OLAF nakoľko vykonáva viaceré činnosti smerujúce k naplneniu tohto špecifického cieľa pre oblasti ako je komunikácia a koordinácia so sieťovými partnermi, manažment nezrovnalosti a evidencia trestných konaní, evidencia podaní a výkon kontroly, správa a aktualizácia CED a ďalšie dôležité čiastkové procesy, aktualizácia údajov v rámci systému AFIS a súvisiace povinnosti pre OCKÚ OLAF v evidencii systému ITMS.

Na všetky AK refundované z prostriedkov OP TP sa bude vzťahovať novelizácia zákona č. 400/2009 Z. z. o štátnej službe, a v rámci ustanovení tohto zákona budú riadené. Popis legislatívnych zmien sa nachádza v prílohe č. 5.

Oprávnené aktivity

Opis typu a príklady aktivít

Uvedený špecifický cieľ bude napĺňaný prostredníctvom podpory aktivít[[2]](#footnote-1) zameraných najmä na:

1. Refundáciu miezd AK priamo zapojených do riadenia, kontroly a auditu EŠIF
2. Zavedenie transparentného, spravodlivého a motivačného systému hodnotenia, odmeňovania oprávnených prijímateľov OP TP na základe stratégie riadenia AK a následné rozšírenie tejto stratégie na všetky AK všetkých OP
3. Zavedenie a realizáciu centrálneho plánu vzdelávania, odrážajúceho potreby štandardizovaných pracovných pozícií
4. Špecifické vzdelávanie AK zapojených do riadenia, kontroly a auditu EŠIF
5. Prípravu nových AK do riadenia, kontroly a auditu EŠIF

## *Refundácia miezd AK priamo zapojených do riadenia, kontroly a auditu EŠIF*

CKO  s podporou RO OP TP bude zodpovedné za efektívne a účinné riadenie pomoci z EŠIF z centrálnej úrovne prostredníctvom efektívneho systému monitorovania a hodnotenia, napĺňania cieľov PD SR a OP, s možnosťou reálneho dosahu na navrhovanie konkrétnych nápravných opatrení pri ich neplnení.

Dôjde k posilneniu role CKO ako koordinátora a metodického garanta všetkých subjektov zapojených do implementácie EŠIF na národnej úrovni a metodickej podpory pri využívaní technickej pomoci RO a SORO formou pravidelného monitoringu využívania a zacielenia prostriedkov technickej pomoci s RO a SORO, vrátane posilnenia dohľadu CKO nad jednotnosťou systému implementácie na úrovni RO a SORO, posilnenie úlohy CKO a ÚV SR (od 15.5.2016 do 30. 9. 2020)/MIRRI SR (od 1. 10. 2020) ako garanta nástrojov na zabezpečenie budovania analytických kapacít formou zjednotenia popisov pracovných pozícii AK EŠIF a zavedením nástrojov riadenia pracovného výkonu AK EŠIF, nástrojov nestrannosti, nekorupčného správania, efektívneho boja proti podvodom a zamedzenia konfliktu záujmov.

Zapracovanie opatrení vyplývajúcich zo stratégie riadenia AK do centrálnych podporných nástrojov, najmä systému riadenia EŠIF a IT monitorovacieho systému – jednotlivé prvky stratégie, je potrebné odzrkadliť v podporných nástrojoch implementácie EŠIF, t. j. v novom jednotnom systéme riadenia (zavedenie jednotnej metodiky pre implementáciu finančnej pomoci z EŠIF pri zohľadnení špecifík ENRF) a zároveň je dôležité zakomponovať podporu jednotlivých procesov aj v rámci IT monitorovacieho systému, prípadne iných systémov v zmysle požiadaviek e-Kohézie a e-Governmentu a k zabezpečeniu jeho integrácie s inými IS verejnej správy (identifikácia možností automatizácie procesov a rozšírenia elektronickej výmeny podkladov, dokumentov a informácií) do začiatku roku 2016.

CKO bude aj v PO 2014 – 2020 zabezpečovať úlohy v oblasti politiky súdržnosti EÚ. V rámci plnenia úloh v oblasti politiky súdržnosti je potrebné zároveň reflektovať aj na úlohy plnené v rámci MZVaEZ SR, ktoré prispievajú rovnako k dosahovaniu cieľov stanovených v rámci prioritnej osi 1.

Cieľom bude zabezpečiť efektívnu implementáciu, monitorovanie a hodnotenie Partnerskej dohody SR na roky 2014 – 2020, vrátane prípravy správ o pokroku pri vykonávaní partnerskej dohody v zmysle čl. 52 nariadenia EP a Rady (EÚ) č. 1303/2013. V priebehu PO 2014 – 2020 CKO bude vykonávať opatrenia smerujúce k zabezpečeniu splnenia úloh Slovenskej republiky, a to aj v súvislosti s predsedníctvom SR v Rade EÚ a Vyšehradskej skupine v oblasti politiky súdržnosti EÚ.

Skúsenosti z prípravy PO 2014 – 2020, najmä náročná príprava strategických, koncepčných, analytických a legislatívnych materiálov potvrdili nevyhnutnosť vykonávať efektívne opatrenia na zabezpečenie kvalitnej prípravy politiky súdržnosti EÚ v PO po roku 2020 z pozície CKO.

V súvislosti s nariadením EP a Rady (EÚ) č. 1302/2013 sú Európske zoskupenia územnej spolupráce (EZÚS), ako súčasť politiky súdržnosti EÚ, jedným z efektívnych nástrojov pre proces implementácie programov Európskej územnej spolupráce. Cieľom bude zabezpečiť efektívne vykonávanie úloh ÚV SR (CKO) v zmysle § 24 zákona č. 575/2001 Z. z. v znení neskorších predpisov v spojení so zákonom č. 90/2008 Z. z. v znení neskorších predpisov, ako registrového úradu EZÚS v podmienkach SR.

Pri zavádzaní nových kompetencií pre gestorov ohľadne možnosti prijať prísnejšie opatrenia pre RO a SORO v prípade nesúladu výzvy alebo odborného hodnotenia s horizontálnymi princípmi bude potrebné nastaviť systém riadenia tak, aby tieto návrhy boli vykonateľné a implementované zo strany gestorov HP.

Posilnením regulačnej pozície CKO a ÚV SR (od 15.5.2016 do 30. 9. 2020)/MIRRI SR (od 1. 10. 2020)) s podporou RO OP TP sa zároveň vytvorí predpoklad pre zintenzívnenie spolupráce CKO s jednotlivými RO, SORO a špecializovanými subjektmi a naplní sa základná misia celej stratégie riadenia AK premietnutá do jej cieľov (odbornosť, kontinuita, profesionalita, efektívnosť a účinnosť).

Organizačné útvary MF SR podieľajúce sa na implementácii FN budú zodpovedné za efektívne riadenie a výkon koordinácie FN a usmerňovanie subjektov zapojených do implementácie FN, metodické usmerňovanie a koordináciu legislatívnej činnosti.

*Cieľom aktivít zameraných na výkon finančného riadenia* bude podpora plnenia úloh CO zadefinovaných v relevantnej legislatíve a riadiacich dokumentoch a následné skvalitňovanie komplexného systému finančného riadenia a zvýšenie účinnosti funkcie CO v zmysle relevantných článkov nariadenia Európskeho parlamentu a Rady (EÚ) č. 1303/2013 (najmä článku 126). Činnosti budú zamerané najmä na oblasť tvorby a aktualizácie strategických dokumentov, koordinácie a metodického usmerňovania v oblasti finančného riadenia, výkon certifikačného overovania, vývoj a prevádzka IT monitorovacieho systému, zabezpečenie organizácie a účasti na pracovných stretnutiach, služobných a pracovných cestách súvisiacich s finančným riadením.

V spolupráci s Datacentrom bude vytvorenie nových procesov a nových výkazníckych nástrojov realizované na základe požiadaviek vyplývajúcich z platnej legislatívy EK a národnej legislatívy, resp. z ich zmien.

*Cieľom aktivít zameraných na zabezpečenie výkonu kontroly a auditu EŠIF* je najmä:

* zabezpečenie účinného a efektívneho výkonu kontroly a auditu v zmysle článku 127 nariadenia Európskeho parlamentu a Rady (EÚ) č. 1303/2013 a článku 59 odsek 5 písm. b) druhý pododsek Nariadenia Európskeho parlamentu a Rady (EÚ) č. 966/2012 zo strany OA v spolupráci so spolupracujúcimi orgánmi OA. Činnosti sú zamerané na overovanie účinnosti fungovania systému riadenia a kontroly príslušného OP a overovania oprávnenosti výdavkov v rámci auditu operácií na základe výberu reprezentatívnej vzorky a vykonávania auditov účtov;
* zabezpečenie plánovania, koordinácie, monitoringu, reportingu a metodického usmerňovania všetkých subjektov zapojených do auditu EŠIF, zabezpečenie organizácie a účasti na pracovných stretnutiach, služobných a pracovných cestách súvisiacich s auditom EŠIF;
* zabezpečenie úzkej spolupráce s CKO, CO, ÚVO, OCKÚ OLAF a spolupráce pri overovaní implementácie navrhnutej stratégie EŠIF.

Posilnením administratívnych kapacít OCKÚ OLAF sa zabezpečí zlepšenie plnenia úloh koordinačného útvaru pre boj proti podvodom OCKÚ OLAF v súlade s požiadavkami nariadenia EP č. 883/2013 v oblasti zabezpečovania účinnej spolupráce a výmeny informácii v SR s Európskym úradom pre boj proti podvodom a zlepší sa informovanosť o činnostiach, kompetenciách a úlohách OCKÚ OLAF voči subjektom v rámci riadenia a implementácie EŠIF, ale najmä voči verejnosti k zabezpečeniu lepšej spolupráce a pomoci pri identifikovaní a vyšetrovaní prípadov poškodenia finančných záujmov EÚ.

*Funkciu koordinátora štátnej pomoci* plní v súčasnosti Ministerstvo financií SR, ktoré na základe § 21 zákona č. 231/1999 Z. z. koordinuje štátnu pomoc vo vzťahu k poskytovateľom štátnej pomoci a vo vzťahu k Európskej únii. Vláda SR uznesením č. 372/2015 zo dňa  
8. 7. 2015 schválila návrh zákona o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov. Podľa vládneho návrhu nového zákona o štátnej pomoci, koordinátorom pomoci (štátnej a minimálnej pomoci) by mal byť od 1. 1. 2016 Protimonopolný úrad SR, pričom v súlade s návrhom novely kompetenčného zákona, pôsobnosť Ministerstva financií SR v oblasti koordinácie štátnej pomoci by mala prejsť k uvedenému termínu na Protimonopolný úrad SR.

Jeho činnosť bude zameraná aj naďalej najmä na oblasť pripomienkovania schém štátnej pomoci a schém pomoci de minimis a ich dodatkov, a to z pohľadu dodržiavania pravidiel EÚ pre štátnu pomoc, koordinácie a metodického usmerňovania poskytovateľov pomoci najmä formou osobného pracovného rokovania alebo príslušnej písomnej komunikácie.

Po navýšení administratívnej kapacity a po nadobudnutí účinnosti novely zákona o štátnej pomoci (predpokladaná účinnosť je od 1.7.2015) bude koordinátor štátnej pomoci vypracovávať aj záväzné stanoviská a pozície k predloženým návrhom opatrení štátnej pomoci a pomoci de minimis z pohľadu ich zlučiteľnosti s príslušnými nariadeniami o skupinových výnimkách a pomoci de minimis, vypracovávať metodické pokyny a príručky pre štátnu pomoc a zabezpečovať informovanosť pre poskytovateľov a príjemcov pomoci, ako aj širokú verejnosť.

Realizáciou aktivity sa taktiež *zabezpečí koordinačná činnosť MŽP SR ako koordinátora EIA pre EŠ*IF, zapojeného do procesu overovania súladu projektov s požiadavkami v oblasti posudzovania vplyvov navrhovanej činnosti na životné prostredie ako koordinátor EIA pre EŠIF, a to prostredníctvom útvaru MŽP SR vecne príslušného vo vzťahu k oblasti posudzovania vplyvov na životné prostredie.

*Koordinačnú a implementačnú činnosť národného orgánu, národného kontaktného bodu a systému prvostupňovej kontroly a auditu pre programy nadnárodnej spolupráce pre cieľ Európskej územnej spolupráce* v rámci SR zabezpečuje ÚV SR (do 30. 9. 2020)/MIRRI SR (od 1. 10. 2020).

Cielená podpora implementácie nadnárodných stratégií je nevyhnutná aj pre zabezpečenie synergií a prepojení makroregionálnych stratégií, EÚS programov a mainstreamových OP v súlade s Partnerskou dohodou SR na roky 2014-2020, kde sa v kap. 3.1.4. kladie dôraz na synergické prepojenia medzi prioritnými oblasťami Dunajskej stratégie, hlavnými programami SR, programami EÚS a ostatnými nástrojmi podpory za účelom zabezpečenia implementácie Dunajskej stratégie v podmienkach SR.

SR v PO 2007-2013 v rámci programov nadnárodnej spolupráce dlhodobo vykazuje nízku efektivitu v čerpaní prostriedkov z fondu EFRR a zároveň aj v implementácii programu na národnej úrovni. Úspešnosť v implementácii nadnárodných programov vytvára predpoklady pre vytvorenie kritickej masy prijímateľov pre plnenie makroregionálnych stratégií ako aj potenciál pre nové zameranie politiky súdržnosti v nasledujúcich obdobiach.

## *Zavedenie transparentného, spravodlivého a motivačného systému hodnotenia, odmeňovania oprávnených prijímateľov OP TP na základe stratégie riadenia AK a následné rozšírenie tejto stratégie na všetky AK všetkých OP*

Stratégiu riadenia AK bude v rámci svojich kompetencií zabezpečovať CKO (do 14.5.2016)/ÚV SR (od 15.5.2016 do 30. 9. 2020)/MIRRI SR (od 1. 10. 2020), a bude zameraná najmä na tieto oblasti:

* vytvorenie štandardizovaných pozícii s cieľom vytvorenia prehľadného systému s jasným vymedzením zodpovedností, ktoré budú najmä: vychádzať z navrhnutej optimálnej organizačnej štruktúry, jasne definovať zodpovednosti za vykonávané procesy, priradzovať jednu zodpovednú výkonnú pozíciu každému procesu atď.
* definovanie kvalifikačných predpokladov. Jedná sa o individuálne vlastnosti AK, ktoré zahŕňajú súhrn schopností a zručností, ktoré sú nevyhnutné na výkon kompetencií na štandardizovanej pracovnej pozícií.
* zavedenie transparentného systému vykazovania práce bude základným predpokladom, ktorý je potrebný pre hodnotenie efektivity AK a efektivity vykonávania jednotlivých procesov.
* jednotný systém hodnotenia výkonnosti a odmeňovania AK. Prostredníctvom vytvorenia štandardizovaných pracovných pozícií a ich kompetencií sa vytvoria predpoklady pre špecifikáciu merateľných ukazovateľov výkonnosti a efektívnosti AK, ktoré bude následne možné pravidelne monitorovať a vyhodnocovať. Zabezpečený tak bude nástroj, ktorý umožní efektívne nastaviť systém hodnotenia a odmeňovania AK a prostredníctvom tohto systému odmeňovať zamestnancov na základe ich skutočnej výkonnosti a efektívnosti.

V zmysle zákona č. 171/2016 Z.z. prechádzajú pôsobnosti v oblasti koordinácie využívania finančných prostriedkov z fondov Európskej únie z Úradu vlády Slovenskej republiky na Úrad podpredsedu vlády Slovenskej republiky pre investície a informatizáciu od 1. 6. 2016.

V nadväznosti na organizačnú zmenu došlo k oddeleniu činností v oblastiach stratégie riadenia a vzdelávania administratívnych kapacít od 15. 5. 2016 od centrálneho koordinačného orgánu. Tieto činnosti bude naďalej zabezpečovať ÚV SR (do 30. 9. 2020)/MIRRI SR (od 1. 10. 2020).

## *Zavedenie a realizácia centrálneho plánu vzdelávania vo všetkých relevantných oblastiach posilňovania AK riadiacich orgánov a AK prijímateľov*

Pre AK EŠIF bez predchádzajúcich skúseností s výkonom riadenia, implementácie, kontroly a auditu a AK EŠIF, bude vytvorený modulárny vzdelávací program. AK EŠIF budú v rámci adaptačného a odborného vzdelávania absolvovať intenzívne vzdelávanie prispôsobené pracovnému zaradeniu. Po úvodných častiach venovaných celkovému predstaveniu systému riadenia, implementácie, kontroly a auditu EŠIF v Slovenskej republike, absolvuje AK EŠIF špecifické vzdelávacie moduly.

Obsah a rozsah špecifických modulov bude vychádzať z navrhnutého systému štandardizovaných pozícií a príslušných kompetenčných profilov RO a SORO (pri zohľadnení špecifík jednotlivých fondov EŠIF). AK EŠIF budú povinné absolvovať definovaný súbor vzdelávacích modulov ako základný predpoklad efektívneho výkonu zverených úloh. Potvrdením osvojenia si kľúčových poznatkov a zručností pre štandardizované pozície bude certifikát.

Pre AK EŠIF zapojené do riadenia, implementácie, kontroly a auditu EŠIF v PO 2007-2013 po dlhšiu bude vytvorený samostatný vzdelávací program. AK EŠIF zapojené do riadenia, implementácie, kontroly a auditu EŠIF budú absolvovať „transformačný“ modul, ktorý umožní získať ucelenú predstavu o realizácii politiky súdržnosti po roku 2013 a zároveň zdôrazní zmeny a špecifiká výkonu jednotlivých procesov. Časť vzdelávacích aktivít bude mať formu e-learningových programov.

## *Špecifické vzdelávanie AK zapojených do riadenia, kontroly a auditu EŠIF*

Bude zabezpečené formou tuzemských a zahraničných školení, kurzov, seminárov, workshopov, účasťou na rôznych rokovaniach a pracovných skupinách EŠIF, stážach zameraných na odbornú tematiku spojenú s politikou súdržnosti, riadením, finančným riadením, kontrolou a auditom EŠIF, štátnou pomocou a EIA pre EŠIF, a s oblasťou technickej pomoci, ako aj na zvyšovanie zručností v úradných jazykoch EÚ.

Cieľom špecifického vzdelávania AK bude pre zefektívnenie nastavených procesov systému riadenia a šírenie nových informácií a know-how vo vzťahu k RO/SORO, zvýšenia odbornosti AK vedúcej k efektívnejšiemu reagovaniu na situácie v riadení správneho a transparentného systému regulácie EŠIF a s cieľom zlepšenia komunikácie AK voči európskym inštitúciám a partnerom z ďalších členských štátov EÚ.

## *Príprava nových AK do riadenia, kontroly a auditu EŠIF*

Bude zabezpečené formou multilaterálnej spolupráce s univerzitami a financovaním voliteľných predmetov zameraných na odbornú tematiku riadenia politiky súdržnosti z fondov EU, prípravu PO, štruktúru OP a implementáciu politiky súdržnosti na Slovensku. a špecifiká financovania technickej pomoci.

Cieľom bude kreovanie nových a vyškolených AK a ich zapojenie do priamej realizácie EŠIF. Odborné profilovanie študentov prostredníctvom voliteľných predmetov financovaných z technickej pomoci bude realizované prostredníctvom tematickej špecializácie (riadenia, monitorovania, hodnotenia, informovania a komunikácie, budovanie sietí, riešenia sťažností, kontroly a auditu EŠIF) Konkrétnym cieľom odbornej špecializácie študentov vysokých škôl bude pripraviť erudované kapacity a ich priame zapojenie do praxe.

1. V zmysle čl. 59 Nariadenia európskeho parlamentu a rady (EÚ) č. 1303/2013 sa príklady aktivít uvedené pre ŠC 1 PO 1 môžu týkať predchádzajúcich a nasledujúcich období. [↑](#endnote-ref-1)
2. V zmysle čl. 59 Nariadenia európskeho parlamentu a rady (EÚ) č. 1303/2013 sa príklady aktivít uvedené pre špecifický cieľ 1 prioritnej osi 1 môžu týkať predchádzajúcich a nasledujúcich programových období. [↑](#footnote-ref-1)